“Oro” i “Amarillito” apleguen aquest cap de setmana a la pantalla del Tívoli
2025-07-24

La programació cinematogràfica d’aquest cap de setmana del Centre Cultural Tívoli va a oferir als amants del bon cinema dues noves estrenes pensades per a tots els públics.
D’una banda, per a públic familiar, l’ocell “Amarillito” va a ser el protagonista de les sessions del divendres a les 19 hores i el diumenge a les 17 hores. Amarillito mai ha conegut a la seua família, no ha vist el món i no està interessat a conèixer-ho… fins que un dia, encoratjat per la seua amiga Marieta, s’allunya uns metres del seu niu… és llavors quan es troba amb Darius, un ocell malferit, capdavanter d’un esbart, que li desvetla la nova ruta cap a Àfrica. Enlluernat per la bellesa de la filla de Darius el xicotet heroi iniciarà l’aventura més vibrant de la seua vida.

No recomanada per a menors de 16 anys, “Oro” arribarà a la pantalla del Tívoli el divendres en la sessió de les 22:30 hores i el diumenge en la sessió de les 19:30 hores. Basada en un relat inèdit d’Arturo Pérez-Reverte, la pel·lícula està inspirada en l’expedició dels conqueridors espanyols del segle XVI, Lope d’Aguirre i Núñez de Balboa.

Els conqueridors emprenen una èpica expedició composta per 30 homes i dos dones, per la selva amazónica, a la recerca d’una mítica ciutat que, segons es diu, està feta completament d’or. La pel·lícula està protagonitzada per José Coronado, Bàrbara Lennie i Óscar Jaenada, entre d’altres.

El preu de les entrades és de 4€ i poden adquirir-se des d’una hora abans de la projecció de les pel·lícules en la taquilla del Tívoli.